Karp Stroppe - Karp Hengel Stroppe - Hair Rig
Wanneer daar gekyk word na spesie hengel is die Haarstrop, in engels bekend as die “Hair Rig” die fondasie van alle Karp Stroppe. Haarstroppe maak gebruik van die knooplose knoop, of te wel “Knotless Knot”, en kan met amper enige tipe materiaal geknoop word. Die aas wat gebruik word, word vas gemaak aan ‘n Haar (Hair), dit is die deel tussen die ogie en die hoek, dit verseker dat die aas weg sit van die hoek af en nie soos in papgooi hengel op die hoek self sit nie. Een van die voordele is dat die Haar se lengte aanpasbaar is, die lengte kan verander word om aan te pas by die aas wat gebruik word. Die haar strop is die begin punt van alle Karp hengel Stroppe en is 'n strop wat 'n hengelaar moet ken.
As ons gaan kyk na die wedstryd sowel as die ontspanningsektors wat in Suid-Afrika voorkom sal ons sien dat daar by hierdie tipe van karp hengel stroppe ‘n hele paar interesante feite oor die Haarstop (Hair Rig) is. Die hoek wat gebruik word vir die vang van groot visse is relatief groter as die hoek wat gebruik gaan word vir die vang van kleiner visse. Die verskil in hoek grootte speel nogals ‘n belangrikke rol in die gebruik van ‘n Haarstrop.
By kompeterende wedstrydhengelaars wil die hengelaar ‘n klomp klein visse vang, eerder as ‘n paar grotes, daarom sal hulle dan ook kleiner hoekke, soos ‘n 6, 8 of selfs ‘n 10 gebruik. Die ontspannings hengelaar aan die ander kant sal eerder een of twee groot trofee karp wil vang, en sal dus groter hoekke, ‘n 2 of 4 gebruik op hulle karp stroppe. Die ontspannings hengelaar pas sy gerei sowel as sy aas aan vir die grote karp wat hy wil vang, met ander woorde, nie net die hoekke is groter nie, maar die aas ook.
Die Haarstrop se effektiwiteit lê daarin dat die hoek dadelik vas geslaan word in die karp se lip sodra hy die aas opsuig en weer uitblaas. Dit is baie belangrik dat die hoek skerp moet wees om seker te maak dat dit direk haak as die karp dit uitblaas.
Hoe lank moet die Haarstrop wees?
Die meeste hengelaars het hul eie voorkeure oor hoe lank hulle ‘n Haarstrop wil maak, dit kan varieer van so lank as 20 cm tot selfs so kort as 5 cm. Die lengte wat die Haarstrop gemaak word verskil nie veel van die konvensionele stroppe nie.
Die Haar, wat bokant die hoek sit, se lengte word deur die tipe, hoeveelheid en grootte aas wat gebruik gaan word bepaal. Die Haar hoef nie baie lank te wees as daar byvoorbeel net een mieliepit of ‘n klein boilie gebruik word nie. Dit moet wel heelwat langer wees as daar groter aas, soos ‘n groot boilie, of meer as een aas soort soos byvoorbeeld ‘n groot mieliepit saam met ‘n boilie, selfs twee boilies op een strop, gebruik gaan word.
‘n Aas stopper (oftewel ‘n Bait Stop/Hair Stop) moet wel gebruik word om te verhoed dat die aas van die lussie sal afskuif of afval. Die Aas Stopper word aan die Haarstrop se lussie geheg. Aas Stoppers is beskikbaar in verskillende kleure en groottes om maklik aan te kan pas by die verskillende ase wat gebruik kan word, dit is by die meeste hengel winkels te koop.
TOP TIP / WENK:
‘n “Taska Xtenda Stop” kan aan die lussie van die Haarstrop geheg word wanneer daar onsekerheid is oor die tipe ase wat gebruik gaan word of selfs wanneer daar onsekerheid is oor die grote wat die aas gaan wees wat gebruik gaan word. Die Xtenda Stop verleng die lussie sodat die hengelaar óf kleiner, óf groter ase op enige grootte lussie kan heg. Die doel hiervan is om die hengelaar in staat te stel om slegs een karp strop vir alle groter ase te kan gebruik.
Hoe om die Haarstrop te knoop.
Verlangde Haarstrop Materiaal
Jy sal omtrent 30cm nodig hê om die strop te maak. As jy Braid materiaal gebruik met 'n plastiek omhulsel dan moet jy so 10cm van die omhulsel aftrek om die Haar (Hair) te maak.
Die hoek tipe en grootte wat jy gebruik hang alles af van die tipe aas wat jy gaan gebruik.
Jou aas (Pop-Up, Boilie ens.)
Enige geur sal werk, jy het hulle slegs nou nodig om te meet hoe lank die haar gemaak moet word.
Aas Naald "Baiting Needle"
1: Gebruik so tussen 10cm en 25cm van die Haarstrop materiaal wat jy gekies het (hetsy dit Braid met of sonder ‘n omhulsel, Fluorocarbon of Monofilament is). Wanneer Braid met ‘n plastiek omhulsel gebruik word, moet daar sowat tussen 8cm en 10cm van die omhulsel afgetrek word. Daar word dan ‘n klein knopie met ‘n lussie gemaak in die gedeelte wat afgetrek is.
2: Die Haarstrop Materiaal word met behulp van ‘n aas naal deur die aas, wat die hengelaar gekies het om te gebruik, geryg. ‘n Aas stopper word dan deur die lussie gesit om te verseker dat die aas nie gaan los kom terwyl dit geknoop word nie.
3: Die Haarstop materiaal word nou deur die hoek se ogie aan sy agter kant geryg en dan word daar gemeet hoe lank die Haar moet wees. Die Haar kan enige lengte wees wat die hengelaar verlang mits dit nie korter is as die hoek skag nie.
4: Die materiaal word dan nou so 5 tot 8 keer om die hoek se skag gedraai terwyl die Haar styf op een plek vas gehou word. Die draaie moet so styf as moontlik teen mekaar gemaak word sonder dat die draaie oor mekaar gaan.
5: Die materiaal aan die agterkant van die hoek word nou terug gedruk deur die ogie, dit moet nat gemaak word en dan baie stadig styf getrek word. Dit is dan nou die “knotless knot”.
6: Wanneer hierdie stappe voltooi is, is dit dan die Haarstrop. Die Haarstrop is die begin punt van menigde ander stroppe wat gemaak kan word. ‘n Goeie idee is om soveel as moontlik op te lees oor al die verskillende stroppe wat gemaak kan word, waar jy hierdie stroppe kan gebruik en dan ook hoekom hulle so goed werk.
Waar kan hengelaars die nodige toerusting koop om 'n Haarstrop te maak?
Alles wat jy nodig het om Haar Stroppe en vele ander stroppe te meek is verkrygbaar by hierdie website.